Imaging Markers for Staging of Rectal Carcinoma and Restaging after Neoadjuvant Therapy // Образни маркери при стадиране на ректален карцином и рестадиране след неоадювантна терапия
Предоперативното стадиране и проследяването на ректалния рак е от изключителна важност в модерната онкология. Ролята на образната диагностика е ключова. Целта на тази дисертация е да определи образните биомаркери за туморен отговор и регресия преди и след неоадювантна терапия. Образната диагностика на ректалния карцином е по-специфична от тази на другите видове рак на дебелото черво, като се основава на два принципа. Първият е анатомичното определяне на тумора, а вторият е прогностичното групиране на етапи. Това се постига чрез магнитно-резонансна томография, но също са обсъдени и допълнителни образни методи като ултразвук, компютърна томография и позитронно-емисионна томография. Целта на тази дисертация е да предостави подробна информация за изобразяването на ректалния рак в контекста на стандартизирани и нововъзникнали протоколи за терапия на карцинома. От съществено значение е определяне на правилния стадий на базата на различни образни маркери - локална инвазия, локална инфилтрация на мезоректума, интра- и екстраваскуларна инвазия, разпространение в лимфните възли. Друг важен образен биомаркер е степента на регресия на тумора, визуализирана с магнитно-резонансна томография след неоадювантна терапия. Всички маркери са в добра корелация и с онкологични параметри като процент на преживяемост и други. Свързващ мост отново е магнитно-резонансната томография. Всички фактори са описани в контекста на съвременните терапевтични подходи при ректален карцином, а именно неоадюванта лъче- и химиотерапия, тотална мезоректална ексцизия и стратегия на изчакването Watch and Wait.
rectal carcinoma, neoadjuvant therapy, MRI, Watch and Wait strategy, Образна диагностика и лъчелечение / Diagnostic Imaging and Radiotherapy
Networked Digital Library of Theses and Dissertations